ՖԱՖ-ը դա Հայաստանի ֆուտբոլի ազգային հավաքականի երկրպագուների կողմից երբևիցե ստեղծված միակ ֆան-ակումբն է: Ակումբը հիմնադրվել է 2007թ.-ին և գլխավոր նպատակն էր Հայաստանում երկրպագման նոր մշակույթի ձևավորումը: Ակումբի առաջին անդամները ArmFootball.comկայքում գործող ֆորումի որոշ անդամներն էին: ՖԱՖ-ը առաջին անգամ որպես ֆան-ակումբ Հայաստանի ազգային հավաքականին աջակցել է 2007թ.-ին Երևանում կայացած Լեհաստանի հավաքականի հետ հանդիպման ժամանակ: Կարճ ժամանակ անց ՖԱՖ-ը ճանաչելի դարձավ ֆուտբոլային լայն շրջանակներում, ՖԱՖ-ի մասին գրում էին տարբեր թերթերում և ամսագրերում, հիշատակում էին հեռուստատեսային հաղորդումների ընթացքում և այդ ճանաչելիության արդյունքում ակումբի կազմում սկսեցին ընդգրկվել բազմաթիվ երկրպագուներ, ինչը մինչ օրս շարունակվում է: Ֆան-ակումբի եղելության գաղափարը նաև մեր ֆուտբոլային ղեկավաների ուշադրությունը գրավեց, ովքեր տարբեր միջոցներով փորձում են աջակցել ակումբին այն հարցերում, որոնք ի սկզբանէ դժվար լուծելի կամ նույնիսկ անլուծելի էին թվում: